**Өсек айтудың зияны мынада**

***«Міне, мынаны істегендерің жөн: бір-біріңе шындықты айтыңдар, сот орындарыңда әділ әрі ынтымаққа жетелейтін үкім шығарыңдар!***

***(Зәкәрия 8:16)***

Үндістандағы миссионерлердің жетекшісі Эми Кармайклдің, сөйлесудің бір ережесін үнемі ұстанатынын айтты: «Арамызда жоқ адам туралы сөйлегенде, байқап сөйлеуіміз керек».

Эми Кармайкл мұндай принципті ұстанған бірінші адам болған жоқ. Осыдан он бес ғасыр бұрын Августиннің дастархан басында «Арамызда жоқ адам туралы жағымсыз нәрселер айтатын адамдарға, бұл дастарханда отыруына тыйым салынады» деген ұраны бар еді. Августин Исаның: «Сендерге шын айтамын: адамдар өздері айтқан әрбір жағымсыз сөздері үшін қиямет сотында жауап береді» деген сөздерін еске алған еді (Матай 12:36).

Жағымсыз сөздер – олардың көпшілігі біздің аузымыздан абайсызда шығады. Бір статистиктің айтуынша, орташа алғанда, адам өмірінің 13 жылын тек сөйлеумен өткізеді екен, және, әрине, кейбір адамдар одан да көбірек сөйлейді. Бір күн ішінде, орташа алғанда, бір адам 18 000 сөз сөйлейді екен, бұл 54 беттен тұратын кітапты толтыруға жетеді екен. Бір жылда сіздің сөздеріңіз 300 беттен тұратын 66 кітапты толтыра алады. Бірақ, өкінішке орай, бұл сөздердің көпшілігі басқа адамдар туралы жағымсыз заттар айту үшін қолданылады.

Өткен аптада біреудің: «Айтпақшы, сен анау туралы естідің бе?» дегенін қанша рет естідіңіз? Әдетте, сондай кезде, сіз: «Жоқ, не болды?» деп жауап бересіз. Сонда, олар сізге естіген нәрсесін айта бастайды. Біз әдетте айтқаннын бәрін қабылдай береміз. Бірақ егер сіз сол адамнан: «Мұның рас екенін қайдан білесің?» деп сұрасаңыз, сол адам сізге: «Мен мұны басқа бір адамнан естідім» деп жауап беруі мүмкін. Сөйтсе, оған сол жаңалықты айтып берген көршісі, оны базардағы басқа әйелдерден естіген екен. Сөйтіп, бұл жаңалық сізге бұрмаланып жетуі мүмкін.